section_heading: Životopis
paragraph_text: Rođen u Zagrebu 1965. godine, gdje je završio osnovnu školu kao i Matematičko-informatički obrazovni centar ("MIOC", danas XV. gimnazija). Studirao je u Zagrebu strojarstvo, kao i 2 godine portugalskog jezika na Filozofskom fakultetu. Na Fakultetu strojarstva i brodogradnje (FSB) diplomirao je 1990., magistrirao 1993., a doktorirao 1998. disertacijom "Prilog matematičkom modeliranju izgaranja plinovitog goriva u ložištu generatora pare" (mentor prof.dr.sc. Željko Bogdan).